شرح طريقة عمل العصيده
المقادير …
كوبين طحين محمر ,
مشفشف ,
محمص اكثر من تسميه له بس اهم شي يكون لونه فاتح
مب غامق …
كوب سكر يعادل 5 فناجين سكر لاتقولون وايد لانها تحتاج سكر ولا بتطلع ماصخه
الماء عبارة عن 6 اكواب ماء
ملعقة كبيرة زعفران منقعه بفنجان ماي ورد ,
ملعقة هيل مطحون
دهن او سمن مب زيت .
.حلاته مع الدهن القطري يمي يمي
الطريقة
نحمر السكر على النار لين يصير لونه عسلي اهم شي لايحترق
نضيف عليه كوبين ماء فقط .
.ونخليهم يطبخون لين يذوب السكر تماما
طبعا الطحين جاهز ومشفشف … انخليه عشان الكتل تروح منه وضيفي عليه 3 اكواب
ماء وحركيه وخليه على جنب
اول مايطبخ السكر والماء عدل ضيفي ماء الورد والزعفران والهيل
…ومن ثم ضيفي الطحين الى خلطيته بالماء ضيفيه كامل مع الماي حقه
طبعا اول ماتضيفينه بتلقينه يغلظ حركيه .
.وزيديه كوب ماء هذا اخر كوب
وقعدي حركيه .
.وخليه على نار هاديه .
.وحطي الدهن عليه تقريبا مقدار ملعقتين طعام
او اكثر على حسب الرغبه … اذا حسيته يحتاج سكر زيديه لان حلاته بالسكر
وبعد 5 او 10 دقايق سكري النار وقدميه وهو حاااااااااار ولو بغيتي حطي علي الوجه
شوي دهن ….وتمتعي بالطعم الرهيييييييييييب .
.